**S M E R N I C A**

**pre vykonanie previerky pripravenosti DHZ okresu Kežmarok r.2016**

Dobrovoľná požiarna ochrana SR /DPO SR/ v zmysle zákona č.37/2014 a 314/2001 Z. z. o ochrane pred požiarmi pomáha samosprávam, právnickým subjektom pri preverovaní pripravenosti dobrovoľných hasičských jednotiek určených na plnenie svojich úloh. Účelom previerky je zvyšovanie odbornej úrovne členov a zároveň overenie získaných vedomostí , zručností , fyzickej zdatnosti, odbornosti získaných počas výcvikového roka. Previerku organizuje DPO SR v spolupráci s Hasičským a záchranným zborom /HaZZ/, samosprávami a právnickými subjektmi.

**Účasť na previerke pripravenosti**

Previerky sa zúčastňujú hasičské družstvá /HD/ vo veku 18-60 rokov v počte **1+3** pri rešpektovaní dobrého zdravotného stavu overeného čestným prehlásením. Z jedného hasičského zboru sa môže zúčastniť 1 HD. Zriaďovateľ zabezpečí účasť na previerke a prihlásenie HD na OV DPO Kežmarok .

**Materiálne zabezpečenie**

Technika a výzbroj vlastného hasičského zboru. **Výstroj :** zásahová rovnošata, alebo pracovná rovnošata UBO, zásahová prilba, rukavice, pracovná obuv - v HD jednotná splňujúca požiadavky bezpečnosti a ochrany zdravia pri práci . Organizátor zabezpečí ďalšie metodické pomôcky a potreby pre konanie previerky

**Oblasti previerky**

1. Overenie odborných vedomostí
2. Štafeta 4x30 m
3. Požiarny útok s vodou

Úlohou HD je splniť určené limity vo všetkých oblastiach previerky, čím sa HD prideľuje **stupeň pripravenosti .**

**1. Overenie odborných vedomosti**

Organizátor zverejní otázky z oblasti ochrany pred požiarmi, poskytovania prvej pomoci, grafického znázorňovania vecných prostriedkov, znázornenie signálov, vzory uzlov. Disciplínu plní všetkých 1+3 členov HD. Každý člen odpovie na 1 vylosovanú otázku a to teoretickú a praktickú časť otázky. Každý člen vystúpi min.2 m z radu ,ako prvý veliteľ, ktorý potom sleduje odpovede a činnosť členov HD.

Hodnotenie : každá nesprávna odpoveď, nesprávne vykonanie úlohy, pomoc veliteľa, iného člena

1 trestný bod

Súčet trestných bodov Stupeň pripravenosti

0 - 2 I.

3 - 4 II.

5 - 6 III.

7 a viac N - nesplnenie úlohy

**Štafeta 4 x 3O m**

V prípade zranenia člena HD počas plnenia disciplíny a neschopnosti pokračovať v plnení môže úlohu dokončiť člen z predchádzajúceho úseku .

**Štafeta 4x30m** – dráhy sú umiestnené vedľa seba, odovzdávky sú v protismere, náradie je uložené v strede dráhy. Smer behu je riešený tak, že sled dráh je po ľavej strane prvého súťažiaceho. Na prvom úseku spojí súťažiaci dve hadice „C“, na druhom úseku pripojí súťažiaci karabínku na ventil sacieho koša, na treťom úseku pripojí súťažiaci hadicu „B“ na rozdeľovač, na štvrtom úseku je postavený v smere preteku rozdeľovač. Súťažiaci spojí 2 hadice „C“ a pripojí ich na rozdeľovač a s pripojenou prúdnicou prebehne cieľom.

Trestné body“ 5 sekúnd“ za : nesplnenie úlohy, vybehnutie z trate, predčasné odovzdanie štafety .

Dosiahnutý čas + trestné body Limit Stupeň pripravenosti

do 40 I.

nad 41-60 II.

nad 61-80 III.

nad 81 N – nesplnenie úlohy

**Požiarny útok**

Cieľom je jeho vykonanie prvotného zásahu s použitím prostriedkov DHZ. Použitím vozidla CAS 15. CAS 25, CAS 32, s dovezenou vodou, v zásahovom výstroji členov HD. V prípade, že DHZ nemá cisternové vozidlo, môže použiť Dopravné vozidlo pre zasahujúce družstvo a využiť čerpadlá, ktoré má k dispozícii. Ako napr. PPS 8, 12,, plávajúce, prípadne prenosné čerpadlo Heron. PÚ sa prednostne vykonáva z nádrže cisternového vozidla alebo z prichystaného vodného zdroja / kaďa/. Úlohou HD je vykonať zásah vodou a rozvinúť hadicové vedenie podľa rozhodnutia veliteľa s použitím rozdeľovača. PÚ dokončiť trafením nástrekového terča vo vzdialenosti 80m v určenom limite pri dodržaní predpísaných zásad.

**Výzbroj**

PS - ľubovoľného typu pre zásahovú činnosť . Nebude vykonávaná vstupná kontrola náradia !

**Spôsob vykonania PÚ**

Požiarny útok fyzicky vykonáva 1+3 členov DHZ . Veliteľ dá  nastúpi 1 m pred vozidlo zasahujúce družstvo DHZ a hlási pripravenosť k vykonaniu zásahu. Veliteľ po povele rozhodcu „VPRED“ vydá povel „VPRED K ZÁSAHU“ . Veliteľ organizuje vykonanie zásahu. Rozvinuje sa hadicové vedenie . Po rozvinutí členovia DHZ sú na svojich miestach. A to veliteľ v blízkosti strojníka aby mal prehľad o situácii. Strojník pri stroji alebo čerpadle , 1 člen pri rozdeľovači a 1 člen pri prúdnici, Na povel veliteľa sa zavodňuje vedenie a plnený PÚ na terč. Po zasiahnutí je úloha splnená

Hodnotenie :

Dosiahnutý čas + trestné body Limit Stupeň pripravenosti

do 180 I.

nad 181 - 240 II.

nad 241 - 300 III.

nad 301 N – nesplnenie úlohy

**Celkové hodnotenie HD na previerke pripravenosti**

Celkové hodnotenie HD sa vykonáva sčítaním jednotlivých stupňov pripravenosti dosiahnutých v jednotlivých oblastiach - disciplínach previerky. Ak HD nesplnilo požadovaný limit v niektorej disciplíne nie je hodnotené a nemôže mu byť pridelený stupeň pripravenosti.

Hodnotenie:

|  |  |  |
| --- | --- | --- |
| **Súčet st. dosiahnutých v jednotlivých disciplínach** | **Výsledný stupeň** | **Kategória zaradenia DHZ** |
| 3-4 | I. | A - I. stupeň pripravenosti |
| 5-7 | II. | B - II. stupeň pripravenosti |
| 8-9 | III. | C - III. stupeň pripravenosti |

HD získa na previerke potvrdenie pre zriaďovateľa o absolvovaní previerky s hodnotením.

Úlohou dobrovoľných zásahových jednotiek zaradených do jednotlivých kategórií v rámci plošného pokrytia územia je získať príslušný stupeň pripravenosti.

Schválené na zasadnutí OV DPO dňa 31.3.2016

OV DPO Kežmarok